Hr Lauri Läänemets

Siseminister

20. november 2024  
KIRJALIK KÜSIMUS

**Evakuatsioonikohtade loomisest**

Lugupeetud siseminister

Põhja-Eesti regionaalse kriisikomisjoni erakorralise istungi ajal 19.11.2024, tõstatus murettekitav küsimus seoses evakuatsioonikohtade loomisega kohalikes omavalitsustes. Kaitseväe esindaja sõnul peavad omavalitsused organiseerima evakuatsioonikohad, kuid samal ajal mainiti, et omavalitsustes, kus enamus elanikest on vene keelt kõnelevad, ei planeerita evakuatsioonikohtade loomist.

Antud küsimus tekitab väga suurt segadust ja muret, mistõttu ootan selgeid vastuseid ning selgitusi.

Eeltoodust tulenevalt palun Teil vastavalt järgmistele küsimustele:

1. Millisest korraldusest või otsusest selline lähenemine tuleneb?

2. Millise asutuse seisukoht või otsus see on?

3. Kuidas on planeeritud tagada vajaduse korral nende omavalitsuste elanike evakuatsioon ja turvalisus?

4. Kuidas tagatakse, et kriisimeetmed on kõigi elanike suhtes võrdsed ja diskrimineerimisvabad?

Lugupidamisega

/allkirjastatud digitaalselt/

Vladimir Arhipov

Riigikogu liige